Ապրիլ 2-ին, մօտ 2,5 միլիոն Հայաստանի Հանրապետութեան մէջ բնակող քաղաքացիներ կանչուած են քուէարկելու կուսակցութեան մը կամ կուսակցութիւններու դաշինքի մը օգտին։ Այսինքն ժողովուրդը ընտրութիւն պիտի կատարէ խումբերու միջև նկատի առնելով իւրաքանչիւր խումբի ծրագիրը, առաջնորդն ու խումբի անդամները և թերեւս այլ կէտեր։ Ընտրութեան արդիւնքը պիտի ձեւաւորէ սահմանափակ թիւով մարդկանց խումբ մը որուն պիտի վստահուի ազգի ու երկրի ապագան։ Սա շատ պատասխանատու ու կարեւոր գործընթաց մըն է։ Ուրեմն որո՞նք են այն անհատները որոնք պատրաստ են նման բեռ մը իրենց ուսերուն վրայ առնելու։ Իսկ ի՞նչ է մեր ակնկալիքը նման իշխանական մարմինէ մը։